b'\n_START_ARTICLE_\nDmitrijus \xc4\x8cesnokovas\n_START_SECTION_\nBiografija\n_START_PARAGRAPH_\n1931 m. baig\xc4\x97 Maskvos 2-\xc4\x85j\xc4\xaf valstybin\xc4\xaf universitet\xc4\x85. Filosofijos moksl\xc5\xb3 daktaras (1951 m.), TSRS Pedagogikos moksl\xc5\xb3 akademijos narys (1968 m.)._NEWLINE_1931-1943 m. buvo Sverdlovsko universiteto d\xc4\x97stytojas, katedros ved\xc4\x97jas. 1943 m. prad\xc4\x97jo partinio funkcionieriaus karjer\xc4\x85- tapo VKP(b) Sverdlovsko miesto komiteto skyriaus ved\xc4\x97ju, 1946 \xe2\x80\x93 1947 m. buvo \xc5\xa1io komiteto sekretorius propagandai. 1947 \xe2\x80\x93 1948 m. buvo VKP(b) CK propagandos ir agitacijos valdybos Mokslo skyriaus ved\xc4\x97jo pavaduotojas. 1948 \xe2\x80\x93 1951 m. dirbo TSRS moksl\xc5\xb3 akademijos Filosofijos instituto direktoriaus pavaduotoju bei \xc5\xbeurnalo \xe2\x80\x9eFilosofijos klausimai\xe2\x80\x9c (\xc2\xab\xd0\x92\xd0\xbe\xd0\xbf\xd1\x80\xd0\xbe\xd1\x81\xd1\x8b \xd1\x84\xd0\xb8\xd0\xbb\xd0\xbe\xd1\x81\xd0\xbe\xd1\x84\xd0\xb8\xd0\xb8\xc2\xbb) vyriausiuoju redaktoriumi. 1951 m. u\xc5\xbe monografij\xc4\x85 \xe2\x80\x9eGerceno pasaul\xc4\x97\xc5\xbei\xc5\xabra\xe2\x80\x9c apdovanotas Stalino premija._NEWLINE_Buvo tarp gan\xc4\x97tinai jaun\xc5\xb3 partini\xc5\xb3 darbuotoj\xc5\xb3, kuriuos Stalinas spar\xc4\x8diai k\xc4\x97l\xc4\x97 karjeros laiptais, taip organizuodamas prieprie\xc5\xa1\xc4\x85 su savo senaisiais bendra\xc5\xbeygiais ir ruo\xc5\xa1damas jiems pamain\xc4\x85: 1952 m. spalio m\xc4\x97n. \xe2\x80\x93 1953 m. kovo m\xc4\x97n. D.\xc4\x8cesnokovas buvo TSKP CK Filosofijos, teis\xc4\x97s moksl\xc5\xb3 ir ak\xc5\xa1t\xc5\xb3j\xc5\xb3 mokykl\xc5\xb3 skyriaus ved\xc4\x97jas, TSKP CK Politinio biuro narys, Ideologin\xc4\x97s komisijos narys, \xc5\xbeurnalo \xe2\x80\x9eKomunistas\xe2\x80\x9c vyr. redaktorius._NEWLINE_I\xc5\xa1kart po Stalino mirties i\xc5\xa1 svarbiausi\xc5\xb3 post\xc5\xb3 pa\xc5\xa1alintas, 1953 \xe2\x80\x93 1955 m. buvo TSKP Gorkio srities komiteto Mokslo skyriaus ved\xc4\x97jas, 1955 \xe2\x80\x93 1957 m. \xe2\x80\x93 srities komiteto sekretorius._NEWLINE_1957 \xe2\x80\x93 1959 m. vadovavo Valstybiniam televizijos ir radijo komitetui prie TSRS Ministr\xc5\xb3 Tarybos. V\xc4\x97liau dirboMaskvos universiteto Istorinio materializmo katedros ved\xc4\x97ju, 1967 \xe2\x80\x93 1970 m. buvo TSKP CK Visuomen\xc4\x97s moksl\xc5\xb3 akademijos prorektorius. Nuo 1970 m. \xe2\x80\x93 pensininkas. _NEWLINE_Apdovanotas Lenino, Darbo raudonosios v\xc4\x97liavos bei Garb\xc4\x97s \xc5\xbeenklo ordinais.'